text: 70 spillere gjorde banen klar
  14 marts 2011 kl. 09.48
  Foråret er kommet - og i Haderslev Golfklub brugte 70 spillere fire timer på at gøre den smukke golfbane klar til sæsonen.
  Deltagerne blev delt på ti hold, som havde forskellige opgaver. F.eks. at samle grene og sten på alle tee-steder og greens. Der blev også brugt kræfter på at udtynde hegn på banen - og et hold fjernede blade og muder på afløb fra de mange dræn under banen.
  
  Brug for varme
  Men endnu er banen ikke helt klar. Der skal mere varme til forat græsset kan komme i vækst. Det kræver en konstant temperatur på mindst otte grader. 
  Det forventes, at banen er klar til sæssonstart omkring 1. april.
  